ھەڵۆی سەڵاحەدین

ھەڵۆی سەڵاحەدین ()، لە میسر بە ھەڵۆی میسری ناسراوە () یان ھەڵۆی کۆمارییەکان () ھەڵۆیەکی دروشمی یان نیشانەیییە کە لە ئاڵا و نیشانی حوکومەتی زۆرێک لە وڵاتان بەکار ھێندراوە؛ وەک میسر، عێراق، ھەرێمی کوردستان، فەلەستین و یەمەن. لە دوای کودەتای ساڵی ١٩٥٢ی میسر، ھەڵۆ ھێمایەکی مەزنی میسر و ناسیۆنالیزمی عەرەبی بووە، بەتایبەتی لە وڵاتە عەرەبییەکان، کە لە ساڵانی ١٩٥٠ بەدواوە گۆڕانکاری سیاسی دژە ئیمپریالیزمیان بەسەردا ھات. پێشتر ھێمای نیشتمانی کۆماری عەرەبیی یەکگرتوو و یەمەنی باکوور و یەمەنی باشوور و کۆماری عەرەبیی لیبیا بووە، کە ئێستا نەماون.

 سەرچاوەی ھەڵۆکە 
وێنۆک|150x150پیکسڵ| دروستکردنەوەیەکی مۆدێرنانە لە ئاڵای ستانداردی کەسیی سەڵاحەددینی ئەییووبی، کە ھەڵۆیەکی دوو سەر لەخۆدەگرێت.
ڕوخساری جەنگاوەری ھەڵۆ پاڵنەرێکی تر بووە بۆ مرۆڤەکان، بۆ وەرگرتنی ھەڵۆ وەک نیشانەی سەربازی و سیاسی خۆیان لە ناوچە جیاوازەکانی جیھان لە سەردەمە جیاوازەکاندا، لە بنەڕەتدا لە ھەڵۆی میسری کۆن کە لە پەرستگاکانی میسری سەردەمی فیرعەوندا وێنا کراوە، ھەڵۆ ناوخۆیییەکان کەسانی بەنرخ بوون و وەک باڵندەیەکی نیشتمانی میسری ھێما کراوە. دەوڵەتەکەی سەلاحەدینی ئەییووبی ھەڵۆکەی لەسەر ئاڵایەکی زەرد دانا. سەلاحەدین ھەڵۆی وەک پێوەرێکی تایبەتی خۆی وەرگرتووە، ئەمە جگە لەوەی لەسەر ئاڵای ئیمپراتۆرییەتەکەی دەرکەوتووە. قەڵای قاھیرە، کە لە سەردەمی سەلاحەدین دروست کراوە، ھەڵۆیەکی گەورەی لەسەر دیواری ڕۆژاوایدا ھەیە کە پێدەچێت نیشانەی سەلاحەدینی لەسەر بێت؛ کە پێشبینی دەکرێت لە بنەڕەتدا ھەڵۆکە دوو سەر بووبێت.

 مێژووی مۆدێرن 
شۆڕشی میسری ساڵی ١٩٥٢ بە دووپاتکردنەوەی قووڵی ناسیۆنالیزمی میسری و دواتر ناسیۆنالیزمی عەرەبی ناوچەیی لەژێر دەسەڵاتی جەمال عەبدولناسر داندرا، و دووەمیان لە چوارچێوەی ململانێی عەرەبی و ئیسرائیل داندرا. سەرکردەکانی شۆڕشی میسر بە ھاوتەریب کردنیی شۆڕشەکە بۆ ھەوڵەکانی خۆیان بۆ ڕزگاری عەرەبی بەستەوە بە ھەوڵەکانی سەلاحەدین لە سەدەی ناوەڕاست کە وەک سوڵتانی میسر و موسڵمانان لە دژی خاچپەرستان لە فەلەستین جەنگا. لە ھەمان کاتدا حکوومەتی شۆڕشیی میسر لە سەردەمی محەممەد نەگیب و جەمال عەبدولناسر، ئاڵای ئازادی عەرەبیان ناساند کە ڕەنگی سوور و سپی و ڕەش و سەوزی لەسەر بوو کە پەیوەندی ھەبوو بە خەلافەتی ڕاشیدون لە مەدینە، دەوڵەتی ئەمەوی لە دیمەشق، خەلافەتی عەباسی لە بەغدا و دەوڵەتی فاتیمی لە قاھیرە، کە میسری لێ دامەزراوە. لە ناوەڕاستی ئاڵاکەدا ھەڵۆی سەلاحەدینیان دانا کە بە زێڕ ڕەنگ کرا. کاتێک میسر لە ساڵی ١٩٥٨ لەگەڵ سووریا یەکیگرت و کۆماری یەکگرتووی عەرەبی پێکھێنا، ھەڵۆی سەلاحەدین بوو بە نیشانی نوێی ئاڵاکە، لەکاتێکدا ئاڵای ئازادی عەرەبی وەک بنەمای ئاڵاکە داندرا.

 بەکارھێنانەکان 
 لە ئاڵاکاندا 

 نیشانە نیشتمانییەکانی ئێستا بە بەکارھێنانی ھەڵۆی سەلاحەدین 

 نیشانی دەوڵەتانی دانپێدانەنراو‒نیمچە دانپێدانراو بە بەکارھێنانی ھەڵۆی سەلاحەدین 

 نیشانی ناوچەیی بە بەکارھێنانی ھەڵۆی سەلاحەدین 

 نیشانی نەتەوەیی پێشوو بە بەکارھێنانی ھەڵۆی سەلاحەدین 

 بەستەرە دەرەکییەکان 
 نیشانی ئاڵای میسر ‒ ھەڵۆی زێڕینی میسر

 سەرچاوەکان 

پۆل:ھێما نەتەوەیییەکان
پۆل:ئاڵا نیشتمانییەکان
پۆل:مۆرە نیشتمانییەکان
پۆل:چاندی میسری
پۆل:قاھیرە
پۆل:ھێمای نیشتمانی کوردان
پۆل:ھێما نەتەوەییەکان بەپێی نەتەوە